"Kansai Fu(II)" ร้านพิซซ่าญี่ปุ่น เจ้าอร่อยย่านข้าวสาร บางลำพู !!

ร้านนี้ตั้งอยู่ย่านบางลำพู ข้าวสาร ทางเข้าร้านจะเป็นซอยซึ่งอยู่ตรงข้ามวัดชนะสงคราม เพื่อนๆ สามารถจอดรถในวัดแล้วเดินข้ามมาจะเจอซอยที่ว่าพอดี หน้าซอยสังเกตดีๆ จะเห็นป้ายร้าน เมื่อเดินเข้าไปประมาณ 10 เมตร จะเจอร้านอยู่ด้านซ้าย ตัวร้านเป็นห้องๆ เดียวเอามาทำร้านอาหาร ตกแต่งแบบญี่ปุ่นๆ การบริการใช้ได้ และความสะอาดดี ที่นั่งของทางร้านมีทั้งแบบนั่งแล้วห้อยขาแบบญี่ปุ่น และแบบโต๊ะธรรมดา เดินเข้าไปอีกหน่อยจะเป็นที่เตาสำหรับทำอาหาร รายการอาหารเป็นอาหารญี่ปุ่นจำพวกกระทะร้อนเสียส่วนใหญ่ รายการอาหารที่สั่งทาน

1. ปลาหมึกวาซาบิ หนวดปลาหมึกสด เอามายำแบบใส่วาซาบิ เอาไปแช่เย็น รสชาติหวานๆ เผ็ดนิดๆ หอมๆ ถ้าทานแกล้มกับเบียร์น่าจะอร่อยกว่านี้
2. Kaiwaremixyaki พิซซ่าญี่ปุ่นที่ทำหันร้อนๆ หน้าเตา ใส่เครื่องมาเต็มๆ ทั้ง เบคอน กะหล่ำปลี กุ้ง ตามด้วยชีสยืดๆ ตบท้ายด้วยผักไควาเระ รสชาติทั้งหมดอร่อยทานเข้ากับซอสสูตรทางร้าน
3. ผัดปลาหมึก ปลาหมึกหั่นแว่น เอามาผัดกับซอสสูตรทางร้าน รสชาติหวานๆ หอมๆ ธรรมดาครับจานนี้
4.กุ้งเทมปูระ ตัวแป้งเทมปูระทำออกมาได้กรอบอร่อย ทานเข้ากับน้ำจิ้ม เสียดายที่กุ้งตัวเล็กไปนิด แต่โดยรวมใช้ได้เลย

โดยรวมร้านนี้เป็นร้านที่ได้มาตรฐาน ความสะอาดดี การบริการใช้ได้ รสชาติอาหารที่เป็นขึ้นชื่อของทางร้านก็อร่อย เพื่อนๆ ผ่านมาลองมาทานกันนะครับ !!